(nu produce efecte juridice)\*

ROMÂNIA **Iniţiator**

JUDEŢUL MURES **PRIMAR**

MUNICIPIUL TÂRGU MUREȘ **Soós Zoltán**

DASCPC-Serviciul activităţi culturale, sportive, de tineret şi locativ

Nr.89.877 din 14.12.2021

**Referat de aprobare**

**privind aprobarea ordinii de prioritate în vederea atribuirii de locuinţe din fondul locativ de stat, locuinţe sociale, locuinţe pentru chiriaşi evacuabili din locuinţele retrocedate, locuinţe pentru pensionari și locuințe pentru tineri (ANL), destinate închirierii, în municipiul Târgu Mureș pentru anul 2022**

În perioada 15 septembrie-15 octombrie 2021 s-au preluat actele necesare cuprinderii pe lista solicitanţilor de locuinţe sociale, chirie fond de stat, pensionari, chiriaşi evacuaţi/evacuabili din case retrocedate și pentru tineri (ANL).

În ceea ce privește locuințele sociale criteriile de acces și de ierarhizare prin punctaj au fost stabilite prin HCL nr. 259/26.08.2021. Conform prevederilor art. 42 din Legea locuinței nr. 114/1996, republicată au acces la locuinţă socială, în vederea închirierii, familiile sau persoanele cu un venit mediu net lunar pe persoană, realizat în ultimele 12 luni, sub nivelul câştigului salarial mediu net lunar pe total economie, comunicat de Institutul Naţional de Statistică în ultimul Buletin statistic anterior lunii în care se analizează cererea, precum şi anterior lunii în care se repartizează locuinţa.

 Pentru luarea unor măsuri preventive de a evita acţionarea în instanţa de contencios administrativ din partea celor nemulţumiţi de punctajul acordat, în data de 03 noiembrie 2021s-au afişat listele provizorii, după care până la data de 02 decembrie s-au preluat contestaţiile sau actele necesare în vederea completării dosarelor.

 Solicitările de locuinţe pe anul 2022, cuprinse în anexele 1-4, se prezintă astfel:

 - cereri depuse pentru locuinţe cu chirie fond de stat: 3 ;

 - cereri depuse pentru locuinţe sociale:180 ;

 - chiriaşi din case retrocedate : 5 ;

 - cereri depuse pentru locuinţe pentru pensionari: 10 .

 Referitor la locuințele prentru tineri-ANL menționăm faptul că prin HCL nr. 213/26.11.2020 au fost aprobate Criteriile Cadru de acces, precum şi criteriile pentru stabilirea ordinii de prioritate în soluționarea cererilor de locuințe și în repartizarea acestui tip de locuințe.

 În data de 12.11.2021 s-au afişat listele provizorii, perioada de contestaţie/completări fiind, conform art. 15, alin (4) din HG. nr. 962/2001, de 7 zile de la afişarea listei provizorii.

 La nivelul tuturor listelor provizorii afișate s-au înregistrat un număr de 3 completări acestea fiind analizate şi soluţionate de către comisia locativă, cu ocazia şedinţei din data de  13.12.2021, așa cum rezultă din extrasul referatului nr. 86.197/02.12.21 și a procesului verbal nr.89767/13.12.2021, anexat prezentului referat de aprobare.

 Menționăm faptul că listele au fost prelucrate cu respectarea prevederilor GDPR.

 Datorită posibilităților limitate de soluționare a cererilor de mai sus, în special categoria locuințelor sociale, se recomandă continuarea programelor de dezvoltare a fondului locativ municipal.

 Având în vedere cele mai sus- precizate, supunem aprobării Consiliului Local proiectul de hotărâre alăturat, precum şi anexele 1-5.

**Aviz favorabil al**

**D.A.S.C.P.C**

Director ex. adj.

Blaga-Zătreanu Cosmin

Întocmit/redactat,

 Mureșan Ramona-inspector sup. SACSTL

MUNICIPIUL TÂRGU MUREŞ

ROMÂNIA – 540026 Târgu Mureş, Piaţa Victoriei nr. 3

DASCPC- Serviciul Activităţi Culturale, Sportive, de Tineret şi Locativ

Tel: 00-40-265-268330 ♦ Fax: 00-40-265-267.772 ♦ www. tirgumures.ro

Nr. 86.197 din 02.12.2021 Data şedinţei: 13.12.2021

 Ora: 13

 **EXTRAS**

 **REFERAT**

**cu privire la soluţionarea unor probleme locative**

 Având în vedere prevederile Legii locuinţei nr. 114/1996, republicată şi Hotărârea nr. 259/2021 a Consiliului Local Municipal, supunem spre analiză unele cereri privind probleme locative.

 Prezentăm lista locuinţelor disponibile transmise de către S.C. LOCATIV S.A.

**4.** În perioada 15 septembrie - 15 octombrie a.c. s-au depus **cererile de locuinţe** în vederea întocmirii listelor solicitanţilor de locuinţe sociale, chirie fond de stat, pensionari, persoane evacuate/evacuabile și locuințe pentru tineri-ANL, destinate închirierii pentru anul 2022.

 Menționăm că peste termenul prevăzut, în cazul locuințelor sociale s-au înregistrat 3 cereri așa cum sunt prezentate în anexa 2.

 În perioada de contestație, 03.11.-02.12.2021, în cazul locuințelor sociale s-a înregistrat o completare la dosarele pentru locuinţe, astfel:

* Feri Tunde, prin cererea nr. 84784/24.11.20231 depune în completarea dosarului o declarație notarială privind veniturile realizate. Propunem acordarea punctajului aferent criteriului 2 Venitul net/membru de familiei.

În ceea ce privește locuințele ANL, în data de 12 noiembrie au fost afișate listele provizorii cuprizând ordinea de prioritate. În perioada de contestaţie ( 12.11-22.11.21), s-au înregistrat următoarele completări:

* Avram Cosmina, prin cererea nr. 82.413/16.11.2021 depune în completarea dosarului acte referitoare la studiile realizate/pregatire profesională- propunem recalcularea punctajului la criteriul nr.7- Nivelul de studii și/sau pregătire profesională conform documentației depuse;
* Loghin Carla, prin cererea nr. 83.561/19.11.2021 solicită recalcularea punctajului având în vedere că a născut. Propunem acordarea punctajului aferent Criteriului nr.4-Nr. persoane în întreținere.

În vederea promovării unui proiect de hotărâre, supunem spre **aprobarea** comisiei de locuinţe listele solicitanţilor de locuinţe în vederea atribuirii de locuinţe din fondul locativ de stat, locuinţe sociale, locuinţe pentru chiriaşi evacuabili din locuinţele retrocedate, locuinţe pentru pensionari și locuințe pentru tineri-ANL, destinate închirierii pentru anul 2022.

 **Vă rugăm a dispune.**

 **EXTRAS**

 Nr. 89767 din 13.12.2021

Proces - verbal

încheiat astăzi, 13.12.2021 cu ocazia întrunirii comisiei numită

prin HCLM nr. 188/9.11.2020

 Participă: dna Kakassy Blanka- Consilier local

 dl Kiss Zoltan- Consilier local

 dl Venczi Janos- Consilier local

 dl Orban Lorand- director SC LOCATIV SA

 dl Blaga Cosmin-director ex adj DASCPC

 dna Mureşan Ramona – funcţionar SACSTL

Din partea SC LOCATIV SA a mai participat: dl Toth Szabolcs-director administrativ.

 Se discută Referatul nr. 86.197/02.12.2021 și Anexa nr. 89.432/13.12.2021 elaborate de Direcţia Activităţi Social Culturale Patrimoniale și Comerciale, prin S.A.C.S.T.L. cu privire la soluţionarea unor probleme locative.

**Pct.4**. Având în vedere faptul că depunerea cu tardivitate a solicitărilor, peste termenul legal, nu este justificată, comisia respinge cererile numiților Boldizsar Eniko, Toth Zsuzsanna și Vass Noemi privind includerea pe lista solicitanților de locuințe pentru anul 2022.

Comisia este de acord cu recalcularea punctajului numiților Feri Tunde, Avram Cosmina și Loghin Carla, conform actelor depuse și aprobă listele de locuinţe în vederea atribuirii de locuinţe din fondul locativ de stat, locuinţe sociale, locuinţe pentru chiriaşi evacuabili din locuinţele retrocedate , locuinţe pentru pensionari și locuințe pentru tineri-ANL, destinate închirierii pentru anul 2022 și înaintarea către Consiliul local a proiectului de hotărâre în acest sens.

 Pentru conformitate cu originalul

 Mureșan Ramona-inspector sup SACSTL

ROMÂNIA Proiect

JUDEŢUL MUREŞ (nu produce efecte juridice)\*

CONSILIUL LOCAL AL MUNICIPIULUI TÂRGU MUREȘ **Inițiator**

 **Primar,**

 **Soós Zoltán**

**HOTĂRÂREA nr.\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_2022**

**privind aprobarea ordinii de prioritate în vederea atribuirii de locuinţe din fondul locativ de stat, locuinţe sociale, locuinţe pentru chiriaşi evacuabili din locuinţele retrocedate, locuinţe pentru pensionari și locuințe pentru tineri (ANL), destinate închirierii, în municipiul Târgu Mureș pentru anul 2022**

  ***Consiliul local al municipiului Târgu Mureş, întrunit în şedinţa ordinară de lucru***,

 Având în vedere:

**a)** Referatul de aprobare nr. 89.877 din 14.12.2021 inițiat de Primar prin Direcția activități social-culturale, patrimoniale și comerciale, privind aprobarea ordinii de prioritate în vederea atribuirii de locuinţe din fondul locativ de stat, locuinţe sociale, locuinţe pentru chiriaşi evacuabili din locuinţele retrocedate, locuinţe pentru pensionari și locuințe pentru tineri (ANL), destinate închirierii, în municipiul Târgu Mureș pentru anul 2022,

 **b)** Raportul de specialitate al Direcției Juridice, Contencios Administrativ și Administrație Publică locală nr.

**c)** Raportul Comisiilor de specialitate din cadrul Consiliului local municipal Târgu Mureş

 **În conformitate cu prevederile :**

* art.2 lit. (c), art. 42 și a art. 43 din Legea Locuinţei nr. 114/1996, republicată și ale prevederilor art. 1 alin. (1) și (2), art.2 alin (1-3) din OUG nr. 74/2007 privind asigurarea fondului de locuinţe sociale destinate chiriaşilor evacuaţi sau care urmează a fi evacuaţi din locuinţele retrocedate foştilor proprietari, precum și în condițiile HCLM nr. 259/2021 privind aprobarea criteriilor de acces și pentru stabilirea ordinii de prioritate în soluționarea cererilor de locuințe și în repartizarea locuințelor sociale, chirie din fondul locativ de stat, locuințe pentru chiriași evacuabili din case retrocedate și locuințe pentru pensionari destinate închirierii, în Municipiul Târgu Mureș,
* art. 15 alin. ( 2^1), alin. (3-5) din HG nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe și ale art. 8 alin. (3) din Legea nr. 152/1998 privind înființarea Agenției Naționale pentru Locuințe, precum și în condițiile HCLM nr. 213/2020 privind aprobarea criteriilor pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii, în Municipiul Târgu Mureș și HCL nr. 371/2021 pentru modificarea Anexei nr. 1 a HCL nr. 213 din 26.11.2020 privind aprobarea criteriilor pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii, în Municipiul Târgu Mureș,
* Legii nr. 52/2003 privind transparenţa decizională în administraţia publică, republicată,
* art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ

**HOTĂRĂŞTE**

 **Art.1.** Se aprobă ordinea de prioritate în vederea atribuirii de locuinţe din fondul locativ de stat cu chirie, de locuinţe sociale, locuinţe pentru chiriaşi din locuinţe retrocedate și locuințe pentru pensionari, destinate închirierii pentru anul 2022, conform anexelor 1- 4, stabilite în baza punctajului obţinut în coroborare cu HCL nr. 259/26.08.2021 şi care fac parte integrantă din prezenta hotărâre.

 **Art.2.** Se aprobă ordinea de prioritate în vederea atribuirii de locuințe pentru tineri (ANL), destinate închirierii, în municipiul Târgu Mureș pentru anul 2022, conform anexei nr. 5 care face parte integrantă din prezenta hotărâre și care a fost stabilită în baza punctajului obținut în coroborare cu HCL nr. 213/26.11.2020.

**Art.3.** Cu aducerea la îndeplinire a prevederilor prezentei hotărâri se însărcinează Executivul Municipiului Târgu Mureş prin Direcţia activităţi social-culturale patrimoniale și comerciale- Serviciul activități culturale, sportive, de tineret și locativ.

**Art.4.** În conformitate cu prevederile art. 252 alin. 1 lit. c , ale art. 255 din OUG nr. 57/2019 privind Codul administrativ, și ale art. 3 alin. 1 din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate**.**

**Art.5.** Prezenta hotărâre se comunicăla:

- Direcția activități social culturale, patrimoniale și comerciale- Serviciul activități culturale, sportive, de tineret și locativ.

**Viza de legalitate**

 **Secretarul general al Municipiului Târgu Mureş,**

 **Bâta Anca Voichița**